hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ռուսական բանակը ֆինանսավորել է Razm.info կայքը | Forrights.am
Ստացվում է՝ նրանք տարիներ ի վեր անձնվիրաբար սեփական միջոցներն են տրամադրում հիմնադրամին: Թե ինչն է ստիպում առանց դրամական շահ հետապնդելու աշխատել, թերևս հայտնի է միայն իրենց:
Ի՞նչ ծառայություններ է մատուցում Razm.info-ն ռուսական բանակին
Razm.info լրատվամիջոցի ու ռուսական բանակի միջև համագործակցությունը որոշակի ռիսկեր է պարունակում: Գլխավոր հարցը հետևյալն է՝ իրականում ի՞նչ ծառայություն է մատուցում այս լրատվամիջոցը ռուսական բանակին: Ենթադրելի է՝ 2 տեսակի. առաջին՝ քարոզչական-լրատվական ճակատում սպասարկվում է ռուսական ռազմաբազայի շահերը, հրապարակվում տեղեկատվություն, և երկրորդ՝ ռազմաբազային փոխանցվում է ռազմական նշանակության տեղեկատվություն:
Սկսենք երկրորդից: Հայտնի է, որ ռուսական փողերից սնված կայքը վայելում է ՀՀ Պաշտպանության նախարարության մամուլի խոսնակ Արծրուն Հովհաննիսյանի վստահությունը: Razm.info-ի վերլուծաբան-փորձագետներն անարգել այցելում են Հայաստանի Զինված ուժերի մարտական հենակետեր, շփումներ են ունենում զինվորականների հետ: Վստահաբար տեղեկություններ են ստանում Հայաստանի բանակի զինվածության, թվաքանակի, սահմանում դիրքերի տեղակայման վերաբերյալ: Այդ տեղեկությունները կարող են լինել ոչ հրապարակային և փակ՝ երկրորդ կողմի համար:
Գաղտնիության տարրեր պարունակող տեղեկատվություն Razm.info-ն կարող է ստանալ ինչպես զինվորականներից, այնպես էլ անձամբ Արծրուն Հովհաննիսյանից: Վերջինս գուցե տեղեկատվություն փոխանցում է  հակաադրբեջանական քարոզչությանն աջակցելու համար, սակայն չի բացառվում, որ այն փոխանցվի նաև երրորդ կողմին: Ի՞նչ երաշխիք կա, որ Հայկական Զինված ուժերին վերաբերող տեղեկատվություն Razm.info-ն չի փոխանցում Գյումրիի 102-րդ ռուսական ռազմաբազային:
Ո՞վ է վերահսկում ռուսներին հասցեագրվող տեղեկությունների հոսքը: Բնական է՝ պաշտոնական հաշվետվությունում կամ պայմանագրում չի ամրագրվելու Հայկական Զինուժին վերաբերող տեղեկատվության փոխանցման մասին պարտավորություն, բայց գործնականում՝ փաստաթղթային գրագրություներից դուրս այդպիսի հոսք հնարավոր չէ բացառել: Որքան էլ Արծրուն Հովհաննիսյանը հիացած է Razm.info-ով, անհրաժեշտ է սահմանափակել Զինված ուժերին վերաբերող բացառիկ տեղեկատվության հասանելիությունն այս լրատվամիջոցի առաջ:
Փանիկի միջադեպը Razm.info կայքը չի լուսաբանել
Բավարար է Google որոնողական համակարգում հավաքել «102-րդ ռազմաբազա site:razm.info» բառերը և ընթերցողի առաջ կհայտնվեն Գյումրու ռազմաբազային վերաբերող հարյուրավոր հրապարակումներ: Տպավորություն է՝ չկա ռազմաբազայում անկցացվող մի միջոցառում, որ չլուսաբանվի: Իսկ ի՞նչ ռակուրսից է Razm.info-ն լուսաբանում Գյումրու 102-րդ ռուսական ռազմաբազայի զինծառայողներին առնչվող միջադեպերը: Լրատվամիջոցի մարտավարությունը հասկանալու համար որպես օրինակ վերցնենք ամենաթարմ՝ Փանիկ գյուղի դեպքը:
Հուլիսի 17-ին ռուսական ռազմաբազայի զինծառայողները առանց զգուշացման և թույլտվության զորավարժանք էին անցկացրել Շիրակի մարզի Փանիկ գյուղում: Ռուս զինծառայողները տարբեր տեսակի զենքերից օդ էին կրակել, պայթեցրել ռազմամթերք: Հնչած ձայներն ու պատերազմական տեսարանն ահաբեկել էին փանիկցիներին, որոնք փակել էին ռազմական շարասյան ճանապարհը և ռուսներից պահանջել բացատրել իրենց գործողությունները: Միջադեպին անդրադարձավ վարչապետ Նիկոլ Փաշինյանը՝ այն որակելով իբրև սադրանք՝ ընդդեմ հայ-ռուսական բարեկամական հարաբերությունների և ընդդեմ Հայաստանի ինքնիշխանության:
Պաշտպանության նախարար Դավիթ Տոնոյանին հանդիպելու էին շտապել ռուսական ռազմաբազայի ղեկավարները, Ռուսաստանի դեսպանը, որոնք ներողություն էին խնդրել: Որքան էլ տարօրինակ է՝ Հայաստանը ցնցած Փանիկի միջադեպը տեղ չի գտել Razm.info-ի էջերում: Չհրապարակվեց ո՛չ բուն միջադեպի մասին լուր, ո՛չ էլ հայ և ռուս պաշտոնյաների հանդիպումներն ու հրապարակային խոսքը: Ինչո՞ւ Razm.info կայքը չհրապարակայանացրեց ռուս զինծառայողների սանձարձակ գործողությունները: Պատասխանը պարզ է՝ լրատվամիջոցը պարզապես խուսափել է հրապարակել ռուսական ռազմաբազան հայաստանցիների աչքում վարկաբերկող տեղեկատվություն կամ թեմայի շուրջ որևէ վերլուծություն: Հավանաբար մտավախություն են ունեցել հետագայում զրկվել ռուսական բանակի հետ հնարավոր նոր գործարքից:
Razm.info կայքը՝ ատելություն տարածող
Razm.info կայքը պարբերաբար հրապարակում է Ադրբեջանին և Թուրքիային վերաբերող տեղեկություններ: Այդ պետություններն ընթերցողին ներկայացվում են իբրև «թշնամի»: Պրոֆեսիոնալ լրատվական խմբագրություններն ադրբեջանական բանակին անդրադառնալիս սովորաբար օգտվում են «հակառակորդ» տերմինից, որը պակաս ատելություն սերմանող է, քան «թշնամի»-ն: Սա կարելի էր վերագրել ոչ պրոֆեսիոնալ գործելակերպին, եթե չարվեր միտումնավոր և պարբերաբար: Հայերի, ադրբեջանցիների ու թուրքերի միջև թշնամանքի հարուցումը աշխարհաքաղաքական համատեքստ ունեցող գործոն է:
Եթե ուշադիր լսենք ռուսական գումարներով սնվող փորձագետներին ու լրատվամիջոցներին, նրանց համար սկզբունք է հայերի ու ադրբեջանցիների միջև թշնամանքի խորացումը: Քարոզչական տրյուկների արդյունք է հայաստանցիների գիտակցության մեջ մտցված այն միտքը, որ եթե Գյումրու ռուսական ռազմաբազան չլինի, թուրքերը կգան մեզ կուտեն: Եթե ռուսական ռազմաբազայի գոյությունը Հայաստանում դեռ շարունակվում է, դա նշանակում է, որ այն անհրաժեշտ է Հայաստանին: Սակայն նրա գոյությաըն կյանքի ու մահվան երանգ հաղորդելը, ծառայում է բացառապես Ռուսաստանի Դաշնության շահերին: Եթե Հայաստանը բարիդրացիական հարաբերություններ ունենա Ադրբեջանի ու Թուրքիայի հետ, Ռուսաստանի հետ դաշնակցությունը պակաս կկարևորվի: Հասկանալի է, որ թշնամանքի խորացման մթնոլորտում Հայաստանն իր հարաբերությունները երբեք չի լավացնի հարևանների հետ:
Razm.info-ի հիմնադիրների էջերը զարդարում է անձամբ Սերժ Սարգսյանը
azdarar.am կայքում տեղադրված ֆինանսական հաշտվետվություններում «Պետական բյուջեից դրամական մուտքեր» տողը լրացված չէ: Ըստ շրջանառվող տեղեկությունների՝ Razm.info-ին հիմնական ֆինանսավորողներից է եղել ՀՀ Նախագահի աշխատակազմի «Հանրային կապերի և տեղեկատվության կենտրոն» ՊՈԱԿ-ի տնօրեն Արա Սաղաթելյանը: Razm.info-ն Սերժ Սարգսյանին լուսաբանել է բացառապես դրական լույսի ներքո: Լրատվամիջոցը ղեկավարող Կարեն Վրթանեսյանի ու Վահագն Մխոյանի ֆեյսբուքյան էջերը զարդարում են  Սերժ Սարգսյանի լուսանկարները:
Ի դեպ, Թավշյա հեղափոխության օրերին Կարեն Վրթանեսյանին պարբերաբար կարելի էր նկատել ցուցարարների շարքերում: Ոչ, նա հեղափոխական չէ, պարզապես լուսանկարում էր ցուցարարներին, արձանագրում հնչող կոչերը: Եթե հեղափոխությունը տապալվեր, հավանաբար Վրթանեսյանը վերլուծություն կպատրաստեր, թե հեղափոխության օրերին արևմտյան կեղտոտ ինչ տեխնոլոգիաներ են կիրառվել, ինչ դեր է ունեցել Սորոսը: Բայց սպասված հոդվածն այդպես էլ լույս չտեսավ:
Նախորդ նյութըՓաստաբանների վեճի գործը դատարանում է. նոր բացահայտումներ են սպասվում
Հաջորդ նյութը«Դա բացարձակ ճշմարտություն է». Պավլիկ Մանուկյանը եւս մեկ անգամ հաստատեց հայտարարությունը
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.